**Nadležno Ministarstvo: MINISTARSTVO ZNANOSTI I OBRAZOVANJA**

**RKDP:10758**

**MB. 03090213**

**OIB:21940297306**

**Šifra djelatnosti: 8520**

**Broj žiro rn. 2402006-1100109207**

**Lovran,22.03.2024.**

***Obrazloženje Izvještaja o izvršenju financijskog plana za razdoblje***

***01.01.-31.12.2023.***

Za razdoblje od 01.01.2023. do 31.12.2023. godine napravljen je Izvještaj o izvršenju financijskog plana. Temelj usporedbe je izvršenje realizirano u promatranom razdoblju, te usvojeni Financijski plan za 2023. godinu čiji je prijedlog II. Izmjena i dopuna usvojen na 47.sjednici Školskog odbora , a postao je važeći nakon usvajanja II. Izmjene i dopune Financijskog plana Županijskog proračuna na Županijskoj skupštini Primorsko-goranske županije(21.sjednica) održanoj 26.listopada 2023.g. i stupa na snagu prvog dana od dana objave koji je bio 02.studenog 2023.g..

**OPĆI DIO**

**Opći dio Izvještaja sastavljen je od:**

* **Sažetka općeg dijela računa prihoda i rashoda i računa financiranja**
* **Izvršenje prihoda i rashoda po ekonomskoj klasifikaciji**
* **Izvršenje prihoda i rashoda po izvorima financiranja**
* **Izvršenje rashoda po funkcijskoj klasifikaciji**

PRIHODI POSLOVANJA:

Ukupni prihodi ostvareni u izvještajnom razdoblju iznose 1.685.830,67eura.

Prihodi poslovanja iznose 1.685.719,32eura. Prihodi od prodaje nefinancijske imovine iznose 111.35eura. U usporedbi sa Financijskim planom prihodi poslovanja ostvareni su u skladu sa planiranim nema probijanja plana van dozvoljenog. Kad gledamo prihode poslovanja ostvarene u odnosu na ostvarene u prethodnom izvještajnom razdoblju prihodi su veći, dok su prihodi od prodaje nefinancijske imovine manji u odnosu na prethodnu godinu. Razloge realizacije takvih prihoda u odnosu na prethodnu godinu objasnit ćemo temeljem analize prihoda po ekonomskoj klasifikaciji.

Analizom prihoda poslovanja po ekonomskoj klasifikaciji vidimo da su ostvareni prihodi iz nadležnog proračuna nešto veći u odnosu na prihode ostvarene u izvještajnom razdoblju prethodne godine. Razlog tome stoji u povećanju cijene sata rada pomoćnika u nastavi kojom se uvećao i ukupan prihod potreban za realizaciju ovog programa, također je na povećanje ove vrste prihoda utjecalo i odobrenje financiranja hitne intervencije koju smo imali u promatranom razdoblju, a nismo imali u razdoblju prethodne godine. Realizacija ove vrste prihoda u odnosu na plan manja je zbog toga što je u plan uvršten prihod potreban za podmirenje troškova prijevoza učenika i osiguranja imovine čija se realizacija ne evidentira u poslovnim knjigama Škole već u poslovnim knjigama Osnivača , ali kako bi se osigurala sredstva i pozicija za tu vrstu troška Škola takav trošak planira u svojim financijskim planovima.

Prihodi od prodaje proizvoda i robe te pruženih usluga i prihodi od donacija uvećani su u odnosu na realizirano prethodne godine jer su u promatranom razdoblju sklopljeni Ugovori o najmu školskog prostora kojima je škola ostvarila veće prihode u odnosu na prethodno razdoblje, također je škola nakon izrade II. Izmjene i dopune financijskog plana sklopila još dodatne Ugovore sa Učeničkim domom i poduzećem Krešimir Futura, te je ostvarila veće prihode u odnosu na planirano. Krajem godine škola je dobila i tekuću donaciju Rotary International Distrikta koju nije imala u planu što je povećalo ovu vrstu prihoda , a takvu vrstu prihoda nije ostvarila u prethodnom izvještajnom razdoblju.

Prihodi po posebnim propisima su prihodi dobiveni za financiranje usluge produženog boravka i prihodi za financiranje usluge školske marende koje financiraju roditelji, ili u ime roditelja JLS. Ovi prihodi manji su i u odnosu na prihode ostvarene u prethodnom razdoblju i u odnosu na plan. Kad promatramo ostvarenje prihoda u odnosu na prethodno razdoblje prihodi su znatno manji jer je u 2023.godini donijeta Odluka od strane nadležnog Ministarstva o financiranju usluge prehrane, te se prihod za ovu vrstu programa promijenio zbog promjene izvora financiranja, također je planirano ostvarenje većih prihoda u promatranom razdoblju, ali taj dio se nije realizirao zbog toga što nisu svi prihodi naplaćeni u promatranom razdoblju nego su iskazani kao potraživanja za izvršenu uslugu.

Prihodi poslovanja veći su u djelu Prihoda Pomoći proračunskim korisnicima iz proračuna koji im nije nadležan. To su prihodi kojima se financiraju osnovni materijalni i financijski rashodi koji osiguravaju osnovne uvijete rada, plaće djelatnika, te prihodi kojima se financiraju pojedinačni programi kao što su Školski kurikulum, natjecanja, Prehrana učenika osnovnih škola, Higijenske potrepštine ulošci za učenike škole, sudske presude, prijevoz učenika na punkt, nabava udžbenika za učenike škole. Do povećanja je došlo povećanjem prihoda za financiranje programa koje nismo imali u prethodnom promatranom razdoblju kao što su Prehrana učenika osnovnih škola, Nabava higijenskih potrepština uložaka za učenike škole. Također su se povećali i rashodi za prijevoz djelatnika koji je utjecao na porast ukupnih prihoda iz izvora MZO, a koji je nastao zbog priznavanja prava na plaćeni prijevoz djelatnika osnovom naplate prijevoza na posao i s posla po kilometru zbog nemogućnosti korištenja javnog prijevoza i to za djelatnike koje rade u Područnoj školi. Kad promatramo realizaciju ostvarenog u odnosu na planirano po ovoj vrsti prihoda nije došlo do probijanja plana što znači da su prihodi realizirani u skladu sa ostvarenim.

Znatno su uvećani prihodi od financijske imovine zbog deponiranih sredstava viška prihoda iz prethodne godine koji je utjecao na ostvarenje prihoda od kamata na deponirana sredstva , a takva sredstva nismo imali u promatranom razdoblju prethodne godine, dok su ti prihodi u odnosu na planirane prihode nešto manji jer se očekivalo ostvarenje većih prihoda od kamata .

Prihodi od prodaje nefinancijske imovine smanjeni su u odnosu na promatrano razdoblje prethodne godine jer su se u ovoj godini otplatili stanovi u cijelosti i u prethodnom promatranom razdoblju ostvarili smo prihode od prodaje nefinancijske imovine prodajom zgrade područne škole Tuliševica, a u ovom razdoblju nismo imali realizaciju te vrste prihoda. Prihodi od nefinancijske imovine ostvareni u promatranom razdoblju u potpunosti su jednaki sa planiranim.

Što se tiče usporedbe prihoda prema Izvorima financiranja prihodi su realizirani na slijedeći način.

Izvor financiranja:

1. 111 Porezni i ostali prihodi: uvećala se satnica Pomoćnika u nastavi čime su se uvećali i prihodi koji su potrebni za pokriće tih rashoda pa imamo povećanje prihoda po ovoj vrsti izvora u odnosu na prethodnu godinu, dok je realizacija ove vrste prihoda u odnosu na financijski plan bez odstupanja.
2. 116 Predfinanciranje EU projekata odlukom Osnivača naloženo je da se u promatranom razdoblju u odnosu na prethodno promatrano razdoblje iz ovog izvora financiranja financiraju manji rashodi za realizaciju programa Pomoćnici u nastavi, dok su se ostvareni prihodi realizirali u potpunosti u skladu sa planom.
3. 321 Vlastiti prihodi iz ovog izvora financiranja veći su u odnosu na realizirano prethodne godine jer su u promatranom razdoblju sklopljeni Ugovori o najmu školskog prostora kojima je škola ostvarila veće prihode u odnosu na prethodno razdoblje, također je škola nakon izrade II. Izmjene i dopune financijskog plana sklopila još dodatne Ugovore sa Učeničkim domom i poduzećem Krešimir Futura te je ostvarila veće prihode u odnosu na planirano.
4. 431 Prihodi za posebne namjene su prihodi dobiveni za financiranje usluge produženog boravka i prihodi za financiranje usluge školske marende koju financiraju roditelji, ili u ime roditelja JLS. Ovi prihodi manji su i u odnosu na prihode ostvarene u prethodnom razdoblju i u odnosu na plan. Kad promatramo ostvarenje prihoda u odnosu na prethodno razdoblje prihodi su znatno manji jer je u 2023.godini donijeta Odluka od strane nadležnog Ministarstva o financiranju prehrane usluga, te se prihod za ovu vrstu programa promijenio zbog izvora financiranja, također je planirano ostvarenje većih prihoda u promatranom razdoblju, ali taj dio se nije realizirao zbog toga što nisu svi prihodi naplaćeni u promatranom razdoblju nego su iskazani kao potraživanja za izvršenu uslugu.
5. 441 prihodi decentralizirane funkcije su prihodi koji su u skladu i sa realiziranim prihodima prethodne godine i planiranim prihodima sa vrlo malim odstupanjima. Male razlike nastale su u djelu odnosa ostvareno - realizirano zbog financiranja hitne intervencije koju smo imali u ostvarenom razdoblju, a u prethodnom razdoblju nismo imali financiranje istog, te u djelu ostvareno-planirano kad gledamo realizaciju ove vrste prihoda u odnosu na planiran vidimo da je ona nešto manja zbog toga što je u plan uvršten prihod potreban za podmirenje troškova prijevoza učenika i osiguranja imovine čija se realizacija ne evidentira u poslovnim knjigama Škole već u poslovnim knjigama Osnivača , ali kako bi se osigurala sredstva i pozicija za tu vrstu troška Škola takav trošak planira u svojim financijskim planovima.
6. 512 Pomoći iz državnog proračuna su prihodi koji su ostvareni veći i u odnosu na plan i u odnosu na ostvarenje prethodne godine , a ovise o nalogu Osnivača koji odlučuje o izvoru financiranja aktivnosti Pomoćnici u nastavi
7. 515 Pomoći za provođenje EU projekata prihodi koji su ostvareni manji su u odnosu na plan i u odnosu na ostvarenje prethodne godine , a ovise o nalogu Osnivača koji odlučuje o izvoru financiranja aktivnosti Pomoćnici u nastavi
8. 521 Pomoći-kad gledamo odnos ostvarenu u promatranom razdoblju i ostvareno prethodne godine prihodi po ovoj vrti izvora financiranja povećan je zbog financiranja dodatnih programa Prehrana učenika u osnovnim školama, Nabava higijenskih potrepština za učenike škole, povećanje rashoda za prijevoz djelatnika na posao s posla koji je utjecao na porast ukupnih prihoda iz izvora MZO. Kad gledamo odnos ostvarenu u odnosu na planirano po ovom izvoru financiranja nema odstupanja.
9. 581 Prenesena sredstva MZO za pomoćnike u nastavi po ovom izvoru financiranja nismo imali realizaciju prihoda u promatranom razdoblju prethodne godine zbog Odluke da se aktivnost Pomoćnici u nastavi neće financirati iz ove vrste izvora, dok smo u promatranom razdoblju imali ovu vrstu izvora financiranja aktivnosti Pomoćnici u nastavi po nalogu Osnivača i ona je u skladu sa planiranim.
10. 621 Donacije izvor je financiranja koji nije ostvaren prethodne godine jer nismo imali donacija u prethodnoj godini, a kako je donacija od strane Rotary International Distrikta realizirana 14.prosinca 2023. tu vrstu izvora financiranja nismo imali u planu.
11. 731 Prihodi od prodaje ili zamjene nefinancijske imovine puno su manji u odnosu na realizirano prethodne godine jer smo u prethodnoj godini imali realizaciju prodaje nefinancijske imovine poslovne zgrade u Tuliševici, što nije slučaj u promatranom razdoblju ove godine. Plan ostvarenja po ovom izvoru financiranja također smo imali u manjem iznosu od planiranog jer smo u planu planirali veće prihode s naslova osiguranja i naknada šteta za koje nije bilo potrebe da se realiziraju pa je došlo do manje realizacija plana u odnosu na planirano.

UKUPNI RASHODI POSLOVANJA:

Ukupni rashodi ostvareni u izvještajnom razdoblju iznose 1.890.868,97eura i oni su u skladu sa planiranim rashodima za promatrano razdoblje.

Ukupni rashodi poslovanja ostvareni u izvještajnom razdoblju iznose 1.689.033,71eura, te su u skladu sa planiranim rashodima za promatrano razdoblje. Ukupni rashodi za nabavu nefinancijske imovine iznose 201.835,26eura i u skladu su sa planiranim rashodima.

Kad promatramo rashode poslovanja i rashode za nabavu nefinancijske imovine u odnosu na realizirane rashode u promatranom razdoblju prethodne godine vidimo da su rashodi ostvareni u izvještajnom razdoblju veći u odnosu na rashode prethodne godine. U daljnjem tekstu detaljno će se obrazložiti povećanje rashoda prema ekonomskoj klasifikaciji kako bi se uvidjeli razlozi tog povećanja.

Rashodi 31 predstavlja rashode za zaposlene koji se odnose na rashode za plaću djelatnika, prekovremeni rad, plaću za posebne uvjete rada, ostale rashode za zaposlene i doprinose.

Rashodi 3111 plaće za redovan rad ovi su rashodi u odnosu na rashode ostvarene u prethodnom razdoblju veći zbog povećanja osnovice za obračun plaće do koje je došlu u 2023.godini. Rashodi 3113 i 3114 bitno se razlikuju u usporedbi sa prošlogodišnjim rashodima, a ovise o količini bolovanja, te količini kombiniranih odjela i programa rada sa djecom koja imaju posebne potrebe. U promatranom razdoblju ovi rashodi su veći zbog većeg broja bolovanja i većeg broja učenika koji imaju posebne potrebe. Rashodi 3133 manji je u odnosu na razdoblje u prethodnom izvještajnom razdoblju zbog manje isplate sudskih presuda u ovoj godini u odnosu na promatrano razdoblje prošle godine. Zbog povećanja gore navedenih rashoda za zaposlene došlo je do povećanja i rashoda 3132 Doprinosi za obvezno zdravstveno osiguranje jer se oni računaju u postotnom iznosu na bruto plaću. Ostvareni rashodi za zaposlene 31 u skladu su sa planiranim rashodima.

Rashodi 32 Materijalni rashodi predstavljaju rashode za tekuće poslovanje Škole. Rashodi poslovanja veći su u odnosu na rashode ostvarene u izvještajnom razdoblju prethodne godine , dok su realizirani rashodi u izvještajnom razdoblju realizirani u manjem iznosu od planiranih. Razlozi odstupanja obrazloženi su po vrstama rashoda u daljnjem tekstu.

Rashodi 321 Naknade troškova zaposlenima predstavljaju rashode za službena putovanja, naknade za prijevoz na posao i s posla, stručna usavršavanja i korištenje privatnog automobila u službene svrhe . Rashodi 3211 Službena putovanja uvećani su u odnosu na prethodnu godinu zbog većeg odlaska djelatnika na stručna usavršavanja i izlete učenika. Rashodi pod rashodi 3212 Naknade za prijevoz djelatnika na posao i s posla veći su u odnosu na prethodnu godinu zbog toga što su zaposlenici ostvarili nova prava potpisivanjem Izjave o prijevozu s posla i na posao s kojom su neki zaposlenici ostvarili pravo na isplatu prijevoza po prijeđenom kilometru zbog postojanja neorganiziranog javnog prijevoza čime su se troškovi povećali. Rashodi pod rashodi 3213 stručno usavršavanje zaposlenika također je povećan zbog toga što je sanitarna inspekcija naložila odlazak pojedinih djelatnika na polaganje Higijenskog minimuma , a taj rashod nismo imali u prethodnoj godini. Smanjen je rashod pod rashodi 3214 jer je u promatranom razdoblju smanjeno korištenje osobnog automobila u službene svrhe. Kad uspoređujemo ostvarene rashode 321 Naknade troškova zaposlenima sa planiranim vidimo da su rashodi ostvareni u izvještajnom razdoblju nešto manji u odnosu na planirane zbog krive procijene planiranih rashoda za zaposlene koji su nešto više planirani u odnosu na stvarno realizirane.

Rashodi 322 Rashodi za materijal i energiju su rashodi koji obuhvaćaju sav uredski i ostali materijal, namirnice za školsku kuhinju, materijal i dijelove za tekuće i investicijsko održavanje, sitan inventar i službenu radnu obuću i odjeću. Ovi rashodi veći su u odnosu na rashode prethodnog razdoblja iz razloga znatnog povećanja cijena i inflacije koja se dogodila u Republici Hrvatskoj što je utjecalo na povećanje ovih rashoda, naročito se to vidi pod rashodom 3211 Uredski i ostali materijalni rashodi, rashod 3222 rashodi za Namirnice, te pod rashod 3223 Energija i 3224 Materijal i dijelovi za tekuće i investicijsko održavanje. Rashod 3225 Sitan inventar je također veći jer smo projektom izvannastavne aktivnosti Morska priča ostvarili prihode kojima se nabavljalo dosta sitnog inventara za potrebe fizike što nismo imali u prethodnoj godini. Rashod 3227 Službena radna obuća i odjeća nabavljala se više u odnosu na izvještajno razdoblje prethodne godine zbog stvarne potrebe za istim.

Kad promatramo rashode 322 Rashodi za materijal i energiju ostvarene u izvještajnom razdoblju u odnosu na planirane vidimo da plan nije realiziran u potpunosti iz razloga što smo ostvarili manje rashoda za materijal i sredstva za čišćenje i manje materijala i dijelova za tekuće i investicijsko održavanje i higijenu nego što smo planirali.

323 Rashodi za usluge obuhvaćaju rashode za telefon, poštarinu, prijevoz, tekuće i investicijsko održavanje, uslugu promidžbe i informiranja, komunalne usluge, najam opreme, zdravstvene i veterinarske usluge, intelektualne, računalne i ostale usluge. Realizacija rashoda u izvještajnom razdoblju je manja u odnosu na plan iz razloga što Škola planira rashode za prijevoz učenika u svojim planovima, a realizacija rashoda evidentira se u poslovnim knjigama Osnivača. Tako da to izgleda da plan nije realiziran, no kad se izvještaj konsolidira usklade se planirana i realizirana sredstva i dobije se realna slika stvarno realiziranog u odnosu na plan.

Kad gledamo usporedbu realizirani rashodi izvještajnog razdoblja u odnosu na realizirane rashode u izvještajnom razdoblju prethodne godine. Realizacija rashoda u izvještajnom razdoblju je manja u odnosu na plan. Razlozi odstupanja obrazloženi su po vrstama rashoda u daljnjem tekstu .

3231 Rashodi za usluge telefona, pošte i prijevoza veći su u odnosu na rashode prethodne godine jer smo u izvještajnom razdoblju ove godine bilo više korištenja usluge prijevoz na razna natjecanja i izlete. Kad promatramo realizirane rashode u odnosu na plan realizacija je puno manja razlog za to leži u tome što Škola planira rashode za prijevoz učenika u svojim planovima, a realizacija rashoda evidentira se u poslovnim knjigama Osnivača. Tako da to izgleda da plan nije realiziran, no kad se izvještaj konsolidira usklade se planirana i realizirana sredstva i dobije se realna slika stvarno realiziranog u odnosu na plan.

Rashod 3232 Usluga tekućeg i investicijskog održavanja rashodi su veći u odnosu na prethodnu godinu jer smo u promatranom razdoblju imali veliki rashod sanacije staklene stijene koja je narušavala sigurnost u školskom prostoru i zahtijevala je hitnu sanaciju, takav rashod nismo imali u prethodnoj godini.

Rashod 3233 Usluga promidžbe i informiranja realizirana je u prethodnoj godini , a u izvještajnom razdoblju ove godine nismo imali potrebe za ovom vrstom rashoda.

Rashod 3234 Komunalne usluge uvećane su za rashode za odvoz smeća koji su veći jer smo morali potpisati Anex ugovora za dodatnim odvozom smeća jer do sadašnji odvoz nije bio dovoljan što je podiglo troškove komunalnih usluga.

Rashod 3235 Zakupnine i najamnine nema odstupanja u realiziranim rashodima prethodne godine u odnosu na ovu.

Rashodi 3236 Zdravstvene i veterinarske usluge nešto su manji u odnosu na prethodnu godinu iz razloga što se smanjio broj zdravstvenih pregleda ocjena mikrobiološke čistoće.

3237 Intelektualne usluge rashodi ovog izvještajnog razdoblja veći su u odnosu na rashode prethodnog izvještajnog razdoblja zbog projekta Morske priče za koji je bilo potrebno realizirati ovu vrstu rashoda, održana su stručna predavanja za učitelje u školi što nismo imali u izvještajnom razdoblju prethodne godine.

3238 Računalne usluge ostvareno je više rashoda u promatranom razdoblju u odnosu na rashode prethodnog izvještajnog razdoblja zbog povećanja cijena usluga pojedinih dobavljača.

3239 Ostale usluge odnose se na usluge čuvanja imovine i njihova realizacija u skladu je sa realizacijom planiranih rashoda.

Rashodi 324 Naknade troškova osobama izvan radnog odnosa realizirani su u promatranom razdoblju , a nismo ih imali u izvještajnom razdoblju prethodne godine iz razloga što učenici nisu sudjelovali fizički na natjecanju Novigradsko proljeće nego online, a ove godine su učenici išli u Novigrad te su Osnivač i JLS sufinancirali njihov odlazak pod ovom vrstom rashoda. Također se u financijskom planu škole evidentira Premija osiguranja čija se realizacija evidentira u poslovnim knjigama Osnivača, nakon konsolidacije financijskih izvještaja usklađuju se planovi sa realiziranim.

Rashodi 329 Ostali nespomenuti rashodi poslovanja obuhvaćaju rashode za naknade rada povjerenstva, premije osiguranja, reprezentaciju , članarine, pristojbe i naknade, troškove sudskih postupaka, te ostali nespomenuti rashodi poslovanja. Ovi rashodi smanjeni su u odnosu na prethodnu godinu u ukupnosti.

Rashodi 3291 Naknade za rad predstavničkih i izvršnih tijela, povjerenstava i sl. uvećani su jer je ove godine natjecanje Čarolije organizirano s većim brojem članova povjerenstava nego na prošlogodišnjem natjecanju.

Rashodi 3293 Reprezentacija povećani su rashodi zbog organizacije sastanaka za

obnovu Područne škole Mošćenička Draga tijekom čega je nastala ova vrsta rashoda.

Rashodi 3294 Članarine - realizirane su u skladu sa rashodima prethodnog izvještajnog razdoblja.

Rashodi 3295 Pristojbe i naknade smanjena je u odnosu na izvještajno

razdoblje prethodne godine jer se u ovoj godini nisu donosile sudske presude

za povećanje osnovice za 2016. i 2017.g. u onoj mjeri kako je to bilo u

izvještajnom razdoblju prethodne godine pa su se smanjili troškovi za sudske

pristojbe , ali i rashodi 3296 troškovi sudskih postupaka.

3299 Ostali nespomenuti rashodi poslovanja manji su u odnosu na realizirane u prethodnom izvještajnom razdoblju zbog smanjene potrebe za tom vrstom rashoda.

Rashod 34 Financijski rashodi obuhvaćaju rashode za uslugu banke, te rashode za zatezne kamate. Ovi rashodi su puno manji u odnosu na prethodno razdoblje zbog smanjenja rashoda za zatezne kamate rashod 3433. Razlog tom smanjenju stoji u tome što se u ovom izvještajnom razdoblju nisu isplaćivale sudske presude za povećanje osnovice u 2016. i 2017.godini u onoj mjeri kao što je to bilo u prethodnom izvještajnom razdoblju.

Rashodi 37 Naknade građanima - predstavljaju rashode za financiranje nagrade učenicima za uspješnost u školovanju tijekom osam godina školovanja, financiranje radnih udžbenika, financiranje radnog materijala za učenike iz Ukrajne. Ovi rashodi su veću u odnosu na rashode realizirane u prethodnoj godini jer je u 2023.godini ostvareno više rashoda za nabavu radnih udžbenika nego u prethodnoj godini. Kad gledamo realizirane rashode ove godine u odnosu na plan, ostvareno je manje rashoda nego je planirano. Razlog tome je što je procijenjeno da će biti potrebni veći rashodi za nabavu radnih udžbenika od onog što je realizirano.

Rashodi 38 Ostali rashodi odnose se na rashode koje nismo imali u prošloj godini tekuće donacije u naravi rashod 3812, a odnose se na tekuću donaciju osnovnih higijenskih potrepština uložaka za učenike. Ovi rashodi u skladu su sa planiranim rashodima.

Rashodi za nabavu nefinancijske imovine iznose 201.835,26eura puno su veći u odnosu na ostvarenje u izvještajnom razdoblju prethodne godine. Ova vrsta rashoda ostvarena je u skladu sa financijskim planom.

Rashod 42 Rashodi za nabavu proizvedene dugotrajne imovine realizirani su manje u odnosu na realizaciju rashoda prethodne godine . Razlog tome je što je većinu prihoda za nabavu nefinancijske imovine uloženo u Rashode za dodatna ulaganja na građevinskim objektima obnovu sportske dvorane Matične škole i obnovu Područne škole Eugen Kumičić u Mošćeničkoj Dragi. Nabava proizvedene dugotrajne imovine realizirana je u skladu sa stvarnim potrebama . U prosincu je škola ostvarila Kapitalnu pomoć koja nije bila planirana i to za nabavu računalne opreme prijenosnih računala i projektora za nastavu od strane Općine Mošćenička Draga, te je zbog toga došlo do odstupanja realiziranog u odnosu na plan.

Ostali realizirani rashodi u skladu su sa planiranim. Također je u 2023.godini trebalo puno manje rashoda za nabavu udžbenika koji se evidentiraju kao imovina škole jer se u 2022.godini nabavilo udžbenika koji su onda proslijeđeni u upotrebu novoj generaciji učenika. Kad gledamo planirano u odnosu na ostvareno u izvještajnom razdoblju planirani su veći rashodi za nabavu udžbenika koji nisu u potpunosti realizirani jer nije bilo realne potrebe zbog toga što se većina starih udžbenika prenijela u novu školsku godinu i stavila u upotrebu.

Rashode 45 Dodatna ulaganja na građevinskim objektima nismo imali u 2022. godini, a temeljem Odluke o raspodjeli rezultata i načinu korištenja viška prihoda u 2023.godini., te Financijskog plana za 2023.godinu višak prihoda od prodaje poslovne zgrade u Tuliševici kojeg smo ostvarili prethodne godine uložen je u Dodatna ulaganja na građevinskim objektima obnova sportske dvorane i obnovu Područne škole Eugen Kumičić u Mošćeničkoj Dragi.

Što se tiče usporedbe rashoda prema Izvorima financiranja rashodi su realizirani na slijedeći način:

1. 111 Porezni i ostali prihodi: uvećala se satnica Pomoćnika u nastavi čime su se uvećali i rashodi, dok je realizacija ove vrste rashoda u odnosu na financijski plan bez odstupanja.
2. 116 Predfinanciranje EU projekata odlukom Osnivača naloženo je da se u promatranom razdoblju u odnosu na prethodno promatrano razdoblje iz ovog izvora financiranja financira manje rashoda za realizaciju programa Pomoćnici u nastavi, dok su se ostvareni rashodi realizirali u potpunosti u skladu sa planom.
3. 321 Vlastiti prihodi – povećali su se rashodi po ovom izvoru financiranja zbog povećanja vrijednosti sklopljenih Ugovora što je utjecalo na povećanje rashoda po ovom izvoru financiranja. Realizirani rashodi po ovom izvoru financiranja u skladu su sa planom.
4. 431 Prihodi za posebne namjene - Ovi rashodi manji su i u odnosu na rashode ostvarene u prethodnom razdoblju i u odnosu na plan. Kad promatramo ostvarenje rashoda u odnosu na prethodno razdoblje rashodi su znatno manji jer je u 2023.godini donijeta Odluka od strane nadležnog Ministarstva o financiranju prehrane usluga pa su se ovi rashodi počeli financirati iz drugog izvora. Također je planirano ostvarenje većih rashoda u promatranom razdoblju ali nije došlo do realizacije istih.
5. 441 Prihodi decentralizirane funkcije- rashodi ostvareni iz ovog izvora financiranja u skladu su sa realiziranim rashodima prethodne godine i planiranim rashodima sa vrlo malim odstupanjima. Male razlike nastale su u djelu odnosa planirano - realizirano u djelu rashoda za financiranje prijevoza učenika i premije osiguranja koji se planiraju u financijskom planu Škole a realizacija se evidentira u poslovnim knjigama Osnivača .
6. 512 Pomoći iz državnog proračuna su rashodi koji su ostvareni veći i u odnosu na plan i u odnosu na ostvarenje prethodne godine, a ovise o nalogu Osnivača koji odlučuje o izvoru financiranja aktivnosti Pomoćnici u nastavi
7. 515 Pomoći za provođenje EU projekata rashodi koji su ostvareni manji su u odnosu na plan i u odnosu na ostvarenje prethodne godine, a ovise o nalogu Osnivača koji odlučuje o izvoru financiranja aktivnosti Pomoćnici u nastavi
8. 521 Pomoći-kad gledamo odnos ostvarenu u promatranom razdoblju i ostvareno prethodne godine rashodi po ovoj vrsti izvora financiranja povećan je zbog financiranja dodatnih programa Prehrana učenika u osnovnim školama, Nabava higijenskih potrepština za učenike škole, povećanje rashoda za prijevoz djelatnika na posao s posla koji je utjecao na porast ukupnih prihoda iz izvora MZO. Kad gledamo odnos ostvareno u odnosu na planirano po ovom izvoru financiranja nema odstupanja.
9. 581 Prenesena sredstva MZO za pomoćnike u nastavi po ovom izvoru financiranja nismo imali realizaciju rashoda u promatranom razdoblju prethodne godine zbog Odluke da se aktivnost Pomoćnici u nastavi neće financirati iz ove vrste izvora, dok smo u promatranom razdoblju imali ovu vrstu izvora financiranja aktivnosti Pomoćnici u nastavi po nalogu Osnivača i ona je u skladu sa planiranim.
10. 621 Donacije izvor je financiranja koji nije ostvaren prethodne godine jer nismo imali donacija u prethodnoj godini, a kako je donacija od strane Rotary International Distrikta realizirana 14.prosinca 2023. tu vrstu izvora financiranja nismo imali u planu.
11. 731 Prihodi od prodaje ili zamjene nefinancijske imovine- rashodi po ovom izvoru financiranja puno su manji u odnosu na realizirano prethodne godine jer smo u prethodnoj godini imali realizaciju prodaje nefinancijske imovine poslovne zgrade u Tuliševici, što nije slučaj u promatranom razdoblju ove godine. Plan ostvarenja po ovom izvoru financiranja također smo imali u manjem iznosu od planiranog jer smo u planu planirali veće prihode s naslova osiguranja i naknada šteta za koje nije bilo potrebe da se realiziraju pa je došlo do manje realizacija plana u odnosu na planirano.

IZVJEŠTAJ O IZVRŠENJU FINANCIJSKOG PLANA PO FUNKCIJSKOJ KLASIFIKACIJI

Prema funkcijskoj klasifikaciji rashodi se dijele na:

0912 Osnovno obrazovanje

098 Usluge obrazovanja koje nisu drugdje svrstane.

Rashodi osnovnog obrazovanja ostvareni u izvještajnom razdoblju realizirani su u skladu sa planom. Ova vrsta rashoda u promatranom razdoblju u odnosu na prethodno izvještajno razdoblje realizirana je u većem postotku . Razlog povećanja rashoda ovisan je o porastu cijena i inflaciji koja je narasla u odnosu na 2022.godini, te ostvarenju potrebe za povećanjem pojedinih rashoda zbog stvarne potrebe za njihovom realizacijom kao što su rashodi nastali za obnovu sportske dvorane i obnovu Područne škole Eugen Kumičić u Mošćeničkoj Dragi, porast osnovice za obračun plaće i drugih razloga koji su utjecali na povećanje ove funkcijske klasifikacije.

Kad govorimo o uslugama obrazovanja koje nisu drugdje svrstane u njih spadaju rashodi prijevoza, hrane, smještaja namijenjenih učenicima škole. Ovdje vidimo da su realizirani rashodi ostvareni u ovom izvještajnom razdoblju veći u odnosu na realizirane rashode prethodnog izvještajnog razdoblja na što utječe porast cijena, porast broja učenika koji koriste uslugu prehrane u Školi iz razloga što se ta usluga sada financira od strane nadležnog Ministarstva pa su se skoro svi učenici prijavili za korištenje te vrste usluge što je povećalo rashode. S druge strane u odnosu na planirano izvršenje ove vrste rashoda je manje u odnosu na plan iz razloga što je planiran veći rashod za prehranu učenika koji nije realiziran zbog izostanaka učenika za koje se ne radi školska marenda ako duže izostaju iz škole, a u planu je evidentiran iznos kao da svi uzimaju školsku marendu.

**POSEBAN DIO**

Rashodi su u posebnom djelu raspoređeni prema programima na :

1. Osnovnoškolsko obrazovanje
   1. Osiguranje uvjeta rada
   2. Nabava udžbenika za učenike OŠ
   3. Prehrana za učenike u osnovnim školama
2. Unapređenje kvalitete odgojno obrazovnog sustava
   1. Produženi boravak
   2. Sufinanciranje rada pomoćnika u nastavi
   3. Program školskog kurikuluma
   4. Županijska škola plivanja
   5. Osiguranje besplatnih zaliha menstrualnih potrepština
3. Obilježavanje postignuća učenika i nastavnika
   1. Natjecanja i smotre
4. Kapitalna ulaganja u odgojno obrazovnu infrastrukturu
   1. Opremanje ustanova školstva

Unutar programa rashodi su razdijeljeni prema izvorima financiranja i ekonomskoj klasifikacijom.

**1.PROGRAM OSNOVNOŠKOLSKO OBRAZOVANJE**

Osnovnoškolsko obrazovanje program je koji se sastoji od slijedećih aktivnosti:

1. Osiguranje uvjeta rada
2. Nabava udžbenika za učenike OŠ
3. Prehrana za učenike u osnovnim školama

OSIGURANJE UVJETA RADA:

Osiguranje uvjeta rada financirano je iz Izvora Vlastitih prihoda, Vlastitih prihoda-prenesenih, Prihoda za posebne namjene, Prihoda za posebne namjene-preneseni višak, Prihoda za decentralizirane funkcije, Pomoći, Pomoći-preneseni višak, Donacije, Prihoda od prodaje ili zamjene nefinancijske imovine i naknade šteta s naslova osiguranja, te Prihoda od prodaje ili zamjene nefinancijske imovine i naknade šteta s naslova osiguranja-višak preneseni.

Iz vlastitih prihoda ova vrsta programa financirana je u skladu sa Financijskim planom, nema probijanja plana, osim u djelu realizacije financijskih rashoda gdje su planirani veći rashodi za zatezne kamate koji nisu realizirani u toj mjeri zbog podmirenja obaveza u zakonskom roku. Kad uspoređujemo ostvarene rashode u odnosu na realizirane svi rashodi realizirani su u većem iznosu od realiziranih rashoda prethodne godine.

Uspoređujući ostvarenje izvještajnog razdoblja sa izvještajnim razdobljem prošle godine vidimo da su rashodi za najam opreme uvećani odnosno nismo ih imali prošle godine jer su tada bili financirani iz drugog izvora financiranja, također u prošloj godini nismo imali realizaciju procijene nekretnine koju smo zbog ostvarene potrebe imali u ovom izvještajnom razdoblju. Puno je veći i rashod za zatezne kamate zbog dužeg vremenskog perioda provedbe Zahtijeva za plaćanje u prethodnoj godini u odnosu na ostvareno u ovom izvještajnom razdoblju. Zbog obnove PŠ Eugen Kumičić i svečanog otvaranja također smo imali veće troškove reprezentacije u odnosu na prethodnu godinu. Rashodi za službena putovanja puno su veći u odnosu na prethodno razdoblje jer su se od tuda financirali troškovi službenog puta odlaska učenika u Njemačku i Austriju, a prethodne godine financirani su iz drugih izvora financiranja. Također su realizirani rashodi za materijal i dijelove za tekuće održavanje zbog postavljanja klima uređaja koje nismo imali u 2022.godini. U 2022.godini zato smo imali nagrade zaposlenicima čiji rashodi nisu realiziranu u 2023.godini te su rashodi za energiju (benzin za kosilicu ) bili puno veći u 2022.godini nego 2023. jer se za to ukazala potreba.

Vlastiti prihodi preneseni višak realizirani su u skladu sa planom, a ovu vrstu rashoda i izvora financiranja nismo imali u 2022.godini.

Kod izvora financiranja Prihodi za posebne namjene rashodi su realizirani u manjem iznosu nego što je planirano. Rashodi se odnose na prehranu učenika koju financira JLS u ime roditelja kao razliku u cijeni koštanja učeničke marende kako bi se zadržala kvaliteta i kvantiteta pružene usluge nakon donošenja Odluke od strane MZO da sufinancira prehranu učenika. Iz ovih sredstava podmiruju se rashodi za materijal za čišćenje i higijenu, namirnice, zdravstvene usluge, sitan inventar i ostalo potrebno za normalno funkcioniranje školske kuhinje. Plan nije realiziran u cijelosti jer se nije ostvarila potreba za tim, već su rashodi realizirani u onoj mjeri koja je bila potrebna za kvalitetno pružanje ove vrste usluge. Razlika u realiziranom prethodne godine i ostvarenom u ovom izvještajnom razdoblju je slijedeća . Zbog odluke MZO o financiranju prehrane učenika u 2023.g. promijenio se izvor financiranja namirnica za izradu školske marende pa je u 2023.godini puno manje rashoda financirano iz ovog izvora financiranja, puno više rashoda ostvareno je za materijal i sredstva za čišćenje i higijenu nego što je to bilo prethodne godine kada su se ti troškovi financirali iz drugih izvora financiranja, također smo u 2023.godini nabavili puno više sitnog inventara zbog ostvarene potrebe u kuhinji u odnosu na prethodnu godinu. U 2023.godini ostvaren je rashod za slanje ovrhe kojeg nismo imali u 2022.godini.

Kod izvora financiranja decentralizirane funkcije rashodi su realizirani u skladu sa financijskim planom odnosno realizirani su u nešto manjem obujmu, ali u okvirima dopuštenih odstupanja. Razlog tome nalazi se u tome što se rashodi za prijevoz učenika i rashodi za premije osiguranja evidentiraju u financijskom planu , a njihova realizacija se evidentira u poslovnim knjigama Osnivača. Ti rashodi u konsolidacijskim izvještajima Osnivača prikazuju odnos plana i realiziranih rashoda. Rashodi realizirani u 2023.godini usklađeni su sa stvarnim potrebama Škole te pojedinačno na razini odjeljka imaju odstupanja, ali na razini skupine su u skladu sa realiziranim prethodne godine.

Kod izvora financiranja Prihodi za posebne namjene odnosi se na višak prihoda poslovanja u 2022.godini. Realizaciju ovog izvora nismo imali u 2022.godini, ali u 2023.godini realizacija je u potpunosti usklađena sa financijskim planom.

Rashodi koji se financiraju iz izvora pomoći, a odnose se na rashode za zaposlene, te rashode financirane od strane JLS za osiguranje uvjeta rada, prijevoz učenika na punkt, isplata sudskih presuda za povećanje osnovice za 2016. i 2017.g. , testovi za projekt Mentalno zdravlje koje financira MZO, razna stručna predavanja financirana od JLS i sl. Kad uspoređujemo planirano u odnosu na realizirane rashode, te realizirane rashode prethodne godine u odnosu na ostvarene rashode izvještajnog razdoblja postoje odstupanja. Rashodi za zaposlene u skladu sa planiranim rashodima , te su također u skladu sa realiziranim rashodima u prethodnoj godini. Kod materijalnih rashoda uočavamo manje ostvarenje rashoda u odnosu na plan jer se u 2023. godini nisu realizirale sve sudske presude koje su trebale biti donesene što je utjecalo na smanjene realizirane rashode za troškove sudskih postupaka i pristojbi, također je planirano više rashoda za prijevoz djelatnika na posao i s posla koje nisu bile dobro procijenjene jer su zbog bolovanja dio tog prijevoza nije isplaćivalo. Također u prosincu smo dobili prihod i ostvarili rashod za testove za projekt Mentalno zdravlje koje nije bilo u planu te je indeks ostvarenog u odnosu na plan velik. Ostali rashodi realizirani su u manjem iznosu od planiranih jer nije bilo potrebe za njihovom realizacijom. Kod Naknada građanima i kućanstvima iz proračuna imamo odstupanja jer učenik nije redovito dolazio na punkt pa nismo ostvarili tu vrstu rashoda kako je planirano, a u 2022.godini pod ovom vrstom rashoda imali smo realizirane naknade građanima u naravi kao kupnja cd-a pjesmarica za učenike zbora, plaćen prijevoz učenicima za odlazak po nagradu i ostalo čije troškove nismo imali u 2023.godini. Financijski rashodi također su puno manji i što se tiče u odnosu na plan i što se tiče u odnosu na realizirano prethodne godine iz razloga što nisu realizirane sudske presude za povećanje osnovice za 2016. i 2017.g. Kad gledamo izvršenje prethodne godine u odnosu na ostvareno u izvještajnom razdoblju vidimo odstupanja u dijelovima i iz razloga gdje su odstupanja i u planiranim rashodima.

Pomoći - preneseni višak realiziran je u skladu sa Financijskim planom , ali u odnosu na realizirano u izvještajnom razdoblju prošle godine vidimo odstupanja zbog prirode potreba projekta za određenom vrstom rashoda.

Rashodi iz izvora financiranja Donacije nisu planirani ni ostvareni u prethodnom izvještajnom razdoblju jer je donacija ostvarena u prosincu 2023.g. pa je evidentirano samo ostvarenje. Donacija je dobivena od strane Rotary International Distrikta.

Rashodi iz izvora Prihoda od prodaje ili zamjene nefinancijske imovine i naknade šteta s naslova osiguranja realizirani su u manjem iznosu od planiranog jer nismo imali prijavljene štete u mjeri kojoj smo očekivali. U odnosu na ostvareno u prošloj godini smanjeni su rashodi jer nije bilo prijava šteta osiguravajućem društvu.

Rashodi iz izvora Prihoda od prodaje ili zamjene nefinancijske imovine i naknade šteta s naslova osiguranja-preneseni višak ovu vrstu rashoda nismo imali u prethodnom izvještajnom razdoblju, ali je u potpunosti u skladu sa financijskim planom, a radi se o sanaciji staklene stijene koja je prijetila sigurnosti učenika Škole.

NABAVA UDŽBENIKA ZA UČENIKE OŠ:

Ovaj program financiran je iz izvora Pomoći . Rashodi su realizirani u skladu sa stvarnim potrebama . Kad gledamo realizirano prethodne godine u odnosu na realizirano u izvještajnom razdoblju uočavamo da je u 2023.godini nabavljeno puno više radnih udžbenika nego prethodne godine, te puno manje udžbenika nego prethodne godine. U odnosu na planirana sredstva radni udžbenici planirani su sa malim odstupanjima u odnosu na plan u okvirima dozvoljenog, dok su udžbenici planirani s nešto većim odstupanjima jer se smatralo da će trebati puno više udžbenika , no kako su udžbenici vraćeni u dobrom stanju i proslijeđeni dalje u upotrebu nije bilo potrebe za realizacijom ove vrste rashoda u planiranom iznosu.

PREHRANA ZA UČENIKE U OSNOVNIM ŠKOLAMA

Ovo je novi program financiran od početka izvještajnog razdoblja, zato u prošloj godini nemamo realizaciju ovog programa, a u izvještajnom razdoblju realiziran je u nešto manjem iznosu od Financijskog plana jer se učenička marenda ne radi za učenike koji fale u školi pa to umanjuje i godišnje rashode čiji su planovi rađeni na bazi 100% prisutnosti učenika u školi. Financira se iz Izvora financiranja pomoći.

Ukupno gledano temeljem gore objašnjenih razloga program Osnovnoškolskog obrazovanja realiziran je s manjim odstupanjima u odnosu na plan i to u manjem iznosu, no u odnosu sa realizaciju u prethodnoj godini ostvareni su veći rashodi također zbog gore navedenih objašnjenja unutar aktivnosti i izvora financiranja.

**2.PROGRAM UNAPREĐENJE KVALITETE ODGOJNO OBRAZOVNOG SUSTAVA**

Ovaj program obuhvaća slijedeće aktivnosti:

1. Produženi boravak
2. Sufinanciranje rada pomoćnika u nastavi
3. Program školskog kurikuluma
4. Županijska škola plivanja
5. Osiguranje besplatnih zaliha menstrualnih potrepština

AKTIVNOST PRODUŽENOG BORAVKA:

Ovaj program financiran je iz izvora financiranja Prihodi za posebne namjene , Prihoda za posebne namjene-preneseni višak i Pomoći.

Rashodi koji su financirani iz izvora Prihoda za posebne namjene realizirani su s manjim razlikama i to ostvarenje manje rashoda u odnosu na planirano, ali sve u skladu dozvoljenih okvira osim rashodi usluge koji se odnose na prijevoz namirnica koji se obračunava po broju obroka, a kako je broj obroka bio veći tijekom 2023. godine u odnosu na planirano ova vrsta rashoda je veća. Kad uspoređujemo realizirano prethodne godine u odnosu na realizirano u izvještajnom razdoblju vidimo da su se plaće u 2023.godini financirale manje iz ovog izvora prihoda, no povećao se rashod za namirnice i rashod za prijevoz namirnica zbog povećanog broja učenika koji pohađaju produženi boravak u odnosu na 2022.godinu

Iz izvora Prihodi za posebne namjene-preneseni višak financirali su se rashodi za zaposlene, ostvareni višak bio je puno manji u odnosu na prethodnu godinu pa su i rashodi bili puno manji, dok su rashodi planirani u skladu sa ostvarenim u 2023.godini.

Iz izvora Pomoći u aktivnosti produženog boravka svi rashodi u skladu su sa planiranim rashodima u financijskom planu. Kad uspoređujemo realizirane rashode prethodne godine vidimo do postoje odstupanja odnosno puno veći dio rashoda za zaposlene i prijevoz djelatnika na posao i s posla financirano je iz ovog izvora financiranja nego što je to bilo u 2022.godini.

Ukupno gledano aktivnost produženi boravak rashodi su realizirani u skladu sa financijskim planom, dok su rashodi ostvareni u izvještajnom razdoblju veći u odnosu na realizirane u prethodnom razdoblju iz razloga povećanja plaće u 2023.godini, i gore navedenih razloga.

AKTIVNOST SUFINANCIRANJE RADA POMOĆNIKA U NASTAVI

Ovaj program financiran je iz izvora Porezni i ostali prihodi, Predfinanciranje EU projekata, izvora Pomoći, izvora Pomoći za provođenje EU projekata i Prenesena sredstva- pomoći.

Kod izvora Porezni i ostali prihodi realizirani rashodi za zaposlene u skladu su sa financijskim planom. Kad gledamo realizirane rashode prethodne godine u odnosu na ostvarene u izvještajnom rashodu u 2023.godini rashodi za zaposlene su Odlukom Osnivača u većoj mjeri financirane iz ovog izvora financiranja nego protekle godine i to za rashode plaće, dok realizaciju ostalih rashoda za zaposlene u 2022.godini nismo financirali iz ovog izvora financiranja.

Iz izvora Predfinanciranje EU projekata rashodi su realizirani u skladu sa planom, a u odnosu na prethodnu godinu manje su realizirani iz ovog izvora po nalogu Osnivača.

Iz izvora Pomoći rashodi su realizirani u većem iznosu nego planirani po nalogu Osnivača, te su također realizirani u većem iznosu od realiziranih prethodne godine također po nalogu Osnivača.

Iz izvora Pomoći za provođenje EU projekata rashodi su realizirani u nešto manjem iznosu od planiranih zbog bolovanja djelatnica, a također su u odnosu na realizirane rashode prethodne godine manji po nalogu osnivača, osim u djelu rashoda za doprinose koji su se u 2023.godini financirali iz ovog izvora financiranja u većem iznosu.

Izvor prenesena sredstva pomoći ovu vrstu izvora financiranja za ovu aktivnost nismo imali u prethodnoj godini, ali su ostvareni rashodi realizirani u skladu sa planom.

Realizacija rashoda u Aktivnost Sufinanciranje pomoćnika u nastavi u skladu je sa financijskim planom, dok su ostvareni rashodi u odnosu na prethodnu godinu nešto veći zbog povećanja cijene sata rada pomoćnika u nastavi u 2023.godini.

AKTIVNOST PROGRAMI ŠKOLSKOG KURIKULUMA

Ovaj program financiran je iz izvora financiranja Porezi i ostali prihodi , Pomoći i Pomoći-preneseni višak. Iz aktivnosti je financiran projekt Morska priča, rad Školskog zbora Črešnjice, projekt lakog učenja fizike. Rashodi u ovom programu iz svih izvora financiranja u skladu su sa planiranim nema probijanja plana. Ostvareni rashodi u promatranom razdoblju razlikuju se u odnosu na prethodnu godinu po svim izvorima financiranja jer su usklađeni sa stvarnim potrebama aktivnosti i projektima koji su unutar aktivnosti realizirani, a razlikuju se od prethodne godine .

AKTIVNOST ŽUPANIJSKA ŠKOLA PLIVANJA

Ova aktivnost nije bila realizirana u prethodnoj godini, a rashodi su u odnosu na financijski plan realizirani u 100% iznosu.

AKTIVNOST OSIGURANJE BESPLATNIH ZALIHA MENSTRUALIH POTREPŠTINA

Ova aktivnost nije bila realizirana u prethodnoj godini, a rashodi su u odnosu na financijski plan realizirani u 100% iznosu.

Ukupni program unapređenja kvalitete odgojno obrazovnog sustava realiziran je u skladu sa financijskim planom u ukupnosti, dok su rashodi ostvareni u prethodnom razdoblju manji u odnosu na ostvarene u izvještajnom razdoblju iz razloga realizacije novih aktivnosti koje nismo imali u 2022.godini kao što su Županijska škola plivanja, Osiguranje besplatnih zaliha menstrualnih potrepština, također su veća sredstva izdvojena od JLS za financiranje ovog programa usmjerena na rad Školskog zbora Črešnjice.

**3.PROGRAM OBILJEŽAVANJA POSTIGNUĆA UČENIKA I NASTAVNIKA**

U ovom program postoji aktivnost Natjecanje i smotre. Aktivnost je financirana od strane izvora financiranja Porezni i ostali prihodi i Pomoći.

Aktivnost se odnosi na rashode za školska natjecanja kao što su natjecanje Školskog sportskog kluba Galeb, sudjelovanje učenika na Novigradskom proljeću, sudjelovanje učenika na raznim Županijskim i Državnim natjecanjima. Također se u ovoj aktivnosti financiraju nagrade učenika koji su svih osam godina bili uspješni u svom radu.

Iz izvora Porezni i ostali prihodi rashodi su realizirani u skladu sa financijskim planom, no u odnosu na prethodnu godinu realizirani rashodi u 2023.godini veći su u odnosu na rashode u 2022.godini i to iz razloga jer se Natjecanje Čarolije organizirao na drugačiji način od prošlogodišnjeg načina organizacije što je povećalo rashode.

Iz izvora Pomoći planirana su veća sredstva od realiziranih rashoda jer se planirao veći odlazak učenika na natjecanje. No kako se raspored natjecanja Školskog sportskog kluba ne znaju i ovise o rezultatima učenika na natjecanjima rashodi su se realizirali u skladu sa stvarnom potrebom. Ostvarenje rashoda u izvještajnom razdoblju bilo je veće u odnosu na ostvarenje prethodnog izvještajnog razdoblja jer su učenici u 2023.godini išli više na natjecanja nego što je to bio slučaj u 2022.godini.

Realizacija ukupnog programa obilježavanje postignuća učenika i nastavnika u odnosu na plan bila je manja, dok su ukupni realizirani rashodi u odnosu na prethodnu godinu bili veći, a razlozi su objašnjeni u gornjem tekstu.

**4.PROGRAM KAPITALNA ULAGANJA U O0GOJNO OBRAZOVNU INFASTRUKTURU**

Ovaj program sadrži jednu aktivnost, a radi se o aktivnosti Opremanje ustanova školstva. Izvori financiranja ovog programa su: Vlastiti prihodi, Vlastiti prihodi-preneseni višak, Prihodi za posebne namjene-preneseni višak, Pomoći, Prihodi od prodaje ili zamjene nefinancijske imovine i naknada šteta s naslova osiguranja, te Prihodi od prodaje ili zamjene nefinancijske imovine i naknada šteta s naslova osiguranja-preneseni višak.

Iz izvora Vlastiti prihodi rashodi su realizirani u potpunosti u skladu sa financijskim planom. Rashodi ostvareni u izvještajnom razdoblju manji su u odnosu na rashode ostvarene u izvještajnom razdoblju prethodne godine, a usklađeni su sa stvarnom potrebom. U 2023.godini prihod ovog izvora više je usmjeren na potrebe aktivnosti Osiguranje uvjeta rada nego na aktivnost Opremanje ustanova školstva.

U 2023.godini iz izvora višak prihoda preneseni nisu realizirani rashodi u ovoj aktivnosti jer su ti prihodi usmjereni na realizaciju rashoda u aktivnosti Osiguranje uvjeta rada.

Prihodi za posebne namjene –preneseni višak iz ovog izvora financiranja nismo imali rashode realizirane u prethodnom razdoblju, a rashodi realizirani u promatranom razdoblju realizirani su u skladu sa financijskim planom.

Realizacija rashoda po izvoru financiranja pomoći u ovoj aktivnosti je veća od planirane i realizirane u izvještajnom razdoblju prethodne godine. Razlog tome je što smo iznenada u prosincu 2023.godine dobili kapitalnu pomoć od strane Općine Mošćenička Draga za nabavu prijenosnih računala i projektora za potrebe nastave i ta vrsta rashoda nije se stigla evidentirati u financijskom planu niti smo je imali u prethodnoj godini.

Rashodi iz izvora prihodi od prodaje ili zamjene nefinancijske imovine i naknade štete s naslova osiguranja realizirani su u skladu sa financijskim planom, no u odnosu na rashode realizirane u prethodnoj godini manji su jer smo tijekom 2023.godine realizirali prodaju stanova i više ne ostvarujemo ovu vrstu prihoda, te s obzirom na manje realizirane prihode u 2023.godini i rashodi su manji.

Realizacija rashoda od prodaje ili zamjene nefinancijske imovine i naknade štete s naslova osiguranja-preneseni višak realizirani su u skladu sa financijskim planom, sredstva su Odlukom o raspodijeli rezultata poslovanja i korištenju viška prihoda u 2023.g. usmjereni većinom na dodatna ulaganja na građevinske objekte obnovu sportske dvorane i obnovu Područne škole Eugen Kumičić u Mošćeničkoj Dragi . Tu vrstu rashoda nismo imali u 2022.godini i iz tog razloga su rashodi za nabavu proizvedene dugotrajne imovine puno manji u odnosu na 2022. godinu.

OBRAZLOŽENJE PRIJENOSA PRENESENOG MANJKA ODNOSNO VIŠKA:

Višak prihoda poslovanja iz 2022. godine koji je sastavni dio i Financijskog plana i Izvršenja za promatrano razdoblje iznosi 211.918,02eura, a sastoji se od :

1. Višak vlastitih prihoda u iznosu od 1.234,16eura (najam školskog prostora) utrošit će se za materijal za tekuće i investicijsko održavanje opreme u iznosu od 872,61euro, uslugu za tekuće i investicijsko održavanje opreme u iznosu od 361,55eura radi premještanja klima uređaja iz PŠ Dobreć koja se zatvorila u Matičnu školu.
2. Višak prihoda za posebne namjene od sufinanciranja roditelja za školsku kuhinju u iznosu od 4.152,78eura utrošit će se za kupnju salamoreznice za potrebe kuhinje u iznosu od 1.875,00eura, kupnju perilice za suđe u iznosu od 366,28eura, uslugu tekućeg i investicijskog održavanja opreme u iznosu od 1.169,70eura, stručno usavršavanje i polaganje ispita za higijenski minimum 437,98eura, te materijal za higijenu 303,82eura
3. Višak prihoda za posebne namjene od sufinanciranja usluge produženog boravka u iznosu od 1.571,26eura utrošit će se u cijelosti na rashode za zaposlene, isplata plaće djelatnika zaposlenih u produženom boravku.
4. Višak prihoda iz izvora pomoći od Agencije za rad ŽSV u iznosu od 431,77eura utrošit će se na :
   1. Troškovi službenog puta voditelja ŽSV 51,55eura
   2. Trošak uredskog materijala 17,57eura
   3. Sitan inventar potreban za radionice ŽSV-a 228,78eura
   4. Intelektualnu uslugu predavača na aktivima ŽSV-a 133,87eura
5. Višak prihoda iz izvora pomoći od MZO za Projekt izvannastavnih aktivnosti 2.521,73eura:
   1. Uredski materijal i ostali materijal potreban za projekt 331,81eura
   2. Sitan inventar potreban za projekt 757,05eura
   3. Intelektualnu uslugu potrebnu za realizaciju projekta 530,89eura
   4. Naknada građanima u naravi (ulaznice učenicima za radionice vezane za projekt ) 26,54eura
   5. Prijevoz učenika za potrebe projekta 53,45eura
   6. Ostale usluge (šivanje kostima za projekt ) 530,00eura
   7. Usluga najma opreme za razglas vezano za realizaciju projekta 291,99eura
6. Višak prihoda iz izvora pomoći od MZO za nabavu školskog pribora za učenike iz Ukrajne 456,75eura na Naknade građanima u naravi namjenski na školski pribor
7. Manjak prihoda iz izvora pomoći od MZO za Sudske pristojbe pravomoćnih presuda 360,07eura sufinancirat će se prihodom kojeg očekujemo u 2023.godini , a koji će biti namjenski u tu svrhu utrošen.
8. Višak prihoda od prodaje ili zamjene nefinancijske imovine (prodaja stanova i poslovne zgrade) u iznosu od 201.783,43eura utrošit će se za dodatna ulaganja na građevinske objekte i to 102.947,87eura na obnovu školske dvorane Matične škole, te 84.642,56eura na obnovu zgrade Područne škole Eugen Kumičić u Mošćeničkoj Dragi, na usluge za tekuće i investicijsko održavanje građevinskog objekta sanacija staklene stijene u Matičnoj školi 9.934,38eura, te kupnju perilice za suđe u iznosu od 2.416,12eura.
9. Višak prihoda za posebne namjene za polaganje stručnih ispita iz fizike koji se provode u našoj školi 126,21eura na intelektualne usluge , Ugovore o djelu osoba koje provode stručne ispite .

REZULTAT POSLOVANJA REALIZIRAN U IZVRŠENJU:

Prema izvorima financiranja, na kraju posebnog djela Izvještaja, nalazi se i konstrukcija rezultata poslovanja. Škola je u 2023. godini ostvarila rezultat poslovanja višak prihoda poslovanja u iznosu 6.879,72eura.

Rezultat poslovanja višak prihoda poslovanja u iznosu od 6.879,72eura nastao je po slijedećim izvorima financiranja:

1. Višak vlastitih prihoda u iznosu od 961,23eura (najam školskog prostora) .
2. Višak prihoda za posebne namjene školska kuhinja u iznosu od 2.365,24eura
3. Višak prihoda za posebne namjene od sufinanciranja roditelja za uslugu produženog boravka u iznosu od 539,46eura
4. Višak prihoda iz izvora pomoći od Agencije za rad ŽSV u iznosu od 123,20eura
5. Višak prihoda iz izvora pomoći od MZO za Projekt izvannastavnih aktivnosti 2.998,43eura
6. Višak prihoda iz izvora pomoći od MZO za provođenje stručnih ispita 173,27eura
7. Manjak prihoda iz izvora pomoći od MZO za Sudske pristojbe pravomoćnih presuda 281,11eura

Odlukom o raspodjeli rezultata i načinu korištenja viška i manjka prihoda po izvorima financiranja u 2024.godini (Usvojene 05.03.2024. godine na 53.sjednici Školskog odbora), višak prihoda koristit će se u 2024.godini na slijedeći način:

1. Višak vlastitih prihoda u iznosu od 961,23eura (najam školskog prostora) utrošit će se za nabavu dijela puhalice za lišće u iznosu od 98,97eura (oprema), nabavu dijela perilice za suđe u iznosu od 862,26eura (oprema)
2. Višak prihoda za posebne namjene školska kuhinja u iznosu od 2.365,24eura utrošit će se za nabavu dijela perilice za suđe u iznosu od 1.200,24eura (oprema), te kupnju klima uređaja za potrebe prostora blagavaone u iznosu od 1.165,00eura (oprema za grijanje i hlađenje).
3. Višak prihoda za posebne namjene od sufinanciranja usluge produženog boravka u iznosu od 539,46eura utrošit će se u cijelosti na rashode za zaposlene, isplata plaće djelatnika zaposlenih u produženom boravku.
4. Višak prihoda iz izvora pomoći od Agencije za rad ŽSV u iznosu od 123,20eura utrošit će se na intelektualne usluge za potrebne rada ŽSV u iznosu od 111,20eura, te trošak uredskog materijala 12,00eura.
5. Višak prihoda iz izvora pomoći od MZO za Projekt izvannastavnih aktivnosti 2.998,43eura:
   1. Sitan inventar potreban za projekt 1.197,83eura
   2. Intelektualne usluge za potrebe realizacije projekta 150,60eura
   3. Naknada građanima u naravi - kotizacija za natjecanje učenika 150,00eura
   4. Ostale usluge (ozvučenje i videoradionica ) 1.500,00eura.
6. Višak prihoda iz izvora pomoći od MZO za provođenje stručnih ispita u iznosu od 173,27eura utrošit će se na uredski materijal.
7. Manjak prihoda iz izvora pomoći od MZO za Sudske pristojbe pravomoćnih presuda 281,11euro sufinancirat će se prihodom kojeg očekujemo u 2024.godini, a koji će biti namjenski u tu svrhu utrošen.

Sastavni dio obrazloženja su slijedeće tablice :

Tablica 1. Stanje potraživanja na dan 31.12.2023.godine u kojoj su navedene vrste potraživanja. Potraživanja navedena u tablici odnose se na posljednje račune za pružene usluge produženog boravka, izrade mliječnog obroka, najma školskog prostora te potraživanja za naknadu šteta od učenika koje uglavnom nisu dospjele jer je račun dospijeva na naplatu nakon izvještajnog razdoblja

Tablica 2.Popis sudskih sporova u tijeku na dan 31.12.2023.godine.

Tablica 3.Pregled zaduživanja po vrsti instrumenta, valutnoj, kamatnoj i ročnoj strukturi i stanje kredita i zajmova na dan 31.12.2023. godine čega Škola nema.

Tablica 4. Popis ugovorenih odnosa i slično koji uz ispunjenje određenih uvjeta mogu postati obveza na dan 31.12.2023. čega Škola nema.

Tablica 5. Popis ugovorenih odnosa i slično koji uz ispunjenje određenih uvjeta mogu postati imovina na dan 31.12.2023. čega Škola nema.

Tablica 6. Stanje obveza na dan 31.12.2023.godine., razvrstanih prema dospijeću.

Škola ne koristi sredstva fondova Europske unije. Škola nema zaduženja na domaćem i stranom tržištu novca i kapitala.

Škola nema primitaka i izdatka u promatranom razdoblju.

Voditelj računovodstva Ravnatelj Škole

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Martina Ožbolt,dipl.oec. Barbara Klačič Grabrovac,prof.